EkBass/fiwiki-20250220-pages-articles huggingface dataset:
Strateginen pommikone

Strateginen pommikone on keskipitkän tai pitkän kantaman pommikone, joka on suunniteltu pudottamaan suuria määriä ilmasta-maahan aseita kaukaiseen kohteeseen heikentämään vihollisen kykyä käydä sotaa. Toisin kuin taktiset pommittajat, hävittäjäpommittajat ja hävittäjät, joita käytetään lentokieltooperaatioissa vihollisen taistelijoiden ja sotilasvarusteiden hyökkäämiseen. Strategiset pommittajat ovat suunniteltu lentämään vihollisen alueelle strategisten kohteiden tuhoamiseksi. Strategisia kohteita voivat olla esimerkiksi infrastruktuuri, sotilaalliset tukikohdat, tehtaat ja muut vastaavat rakennelmat. Strategisten pommitusten lisäksi strategisia pommikoneita voidaan käyttää taktisiin tehtäviin. Tällä hetkellä vain kolme maata käyttää strategisia pommittajia: Yhdysvallat, venäjä, ja Kiina. == Aiheesta muualla == Luokka:Pommikoneet
Jasir Asani

Jasir Asani (s. 19. toukokuuta 1995 Skopje, Makedonia) on makedonialais- albanialainen jalkapalloilija, pelipaikaltaan laitahyökkääjä. Hän edustaa eteläkorealaista Gwangjua. Hän on pelannut Albanian A-maajoukkueessa vuodesta 2023. Asani on pelannut Makedonian, Albanian, Ruotsin, Unkarin ja Etelä-Korean sarjoissa. Hän voitti Makedonian mestaruuden Vardarin joukkueessa vuosina 2015, 2016 ja 2017 sekä Albanian mestaruuden Partizani Tiranan joukkueessa vuonna 2019. Ruotsissa hän pelasi neljä Allsvenskan-ottelua vuonna 2020 ollessaan lainalla AIK:ssa ja teki niissä yhden maalin. Unkarin pääsarjassa hän pelasi 44 ottelua ja teki niissä kuusi maalia ollessaan Kisvárdan joukkueessa heinäkuusta 2021 vuoden 2022 loppuun. Hän siirtyi Etelä-Koreaan Gwangjun joukkueeseen vuoden 2023 alussa. Asani pelasi Makedonian nuorisomaajoukkueissa ja vuonna 2016 yhden ottelun Albanian alle 21-vuotiaiden maajoukkueessa. Hän pelasi Albanian A-maajoukkueessa ensimmäisen kerran maaliskuussa 2023 EM-karsintaottelussa Puolaa vastaan. Hän on pelannut huhtikuun 2024 loppuun mennessä 11 A-maaottelua, joissa kaikissa hän on ollut avauskokoonpanossa. Hän on tehnyt näissä otteluissa kolme maalia, EM- karsinnassa kesäkuussa 2023 Moldovaa, syyskuussa 2023 Puolaa ja lokakuussa 2023 Tšekkiä vastaan. == Lähteet == Luokka:Albanialaiset jalkapalloilijat Luokka:Pohjoismakedonialaiset jalkapalloilijat Luokka:Vuonna 1995 syntyneet Luokka:Elävät henkilöt
Leikkauspöytä

Leikkauspöytä on suunniteltu käytettäväksi erilaisiin kirurgisiin toimenpiteisiin. Nykyaikaisen leikkauspöydän suunnittelussa on huomioitu ergonomia, yhteensopivuus läpivalaisuissa käytettävän C-kaaren kanssa, leikkauspöydän puhdistettavuus sekä leikkaspöydän eri osien helppo kiinitettävyys. Leikkauspöytiä valmistetaan sekä kiinteästi leikkaussaliin asennettavina että pyörillä varustettuina. Hiilikuidusta valmistettavat leikkauspöydät on kehitetty läpivalaisua tarvitseviin sydän- ja verisuonikirurgisiin leikkauksiin. Erilaiset lisäosat ja asentohoitopatjat mahdollistavat potilaan tukemisen erilaisiin asentoihin toimenpiteen aikana. Da Vinci -leikkausrobotille on suunniteltu oma leikkauspöytä. Kenttäsairaaloihin on kehitetty kenttäleikkauspöytiä, joita käyttävät esimerkiksi Suomen Punainen Risti ja eri maiden puolustusvoimat. Eläinlääkäreille on myös kehitetty omia leikkauspöytiä. Suomalaiset Lojer ja Merivaara valmistavat leikkauspöytiä. Muita leikkauspöydän valmistajia ovat esimerkiksi ruotsalainen Getinge, saksalainen Brumamba, yhdysvaltalaiset Hillrom ja Stryker. == Lähteet == Luokka:Lääketieteellinen tekniikka Luokka:Sairaalatekniikka Luokka:Kirurgia
Muthuswami Dikshitar

Muthuswami Dikshitar (1775 tai 1776 Thiruvarur, Tamil Nadu – 21. lokakuuta 1835) oli intialainen karnaattisen musiikin säveltäjä. Hän oli nuorin säveltäjistä, joihin viitataan karnaattisen musiikin kolminaisuutena.Sriram V., Knowing the real Dikshitar The Hindu 26.12.2020, viitattu 19.5.2024 Biography of Muthuswami Dikshitar Bharatadesam, viitattu 19.5.2024 Hänen elämäänsä ja työhönsä on liitetty runsaasti myyttejä. Dikshitar syntyi brahmaanisukuun. Tämän takia hän sai veda-kirjallisuuden ja sanskritin koulutuksen. Hän sai myös varhaista musiikkikasvatusta isältään. Dikshitar lähetettiin teini-ikäisenä pyhiinvaellukselle vaeltavan munkki Chidambaranatha Yogin seurassa. Hän vieraili matkalla monissa Pohjois-Intian kohteissa, mikä laajensi hänen musiikillista näkemystään. Hän sai Chidambaranathalta vina- soittimen, jolla oli vahva vaikutus hänen sävellystyöhönsä. Dikshitarin ensimmäinen sävellys oli Shri naathaadi guruguho (raga: maayaamaalavagaula). Dikshitar käytti monia harvinaisia ragoja ja jokaista karnaattisen musiikin seitsemää talaa. Useimmat Dikshitarin sävellykset ovat sanskritinkielisiä kritejä. Dikshitar vieraili monissa pyhäköissä ja sävelsi hindujumalia ylistäviä kritejä. Kritien sanoituksissa käsitellään myös temppeleitä, joissa säveltäjä vieraili. Osassa kriteistään hän osoittaa kunnioitusta gurulleen Chidambaranatha Yogille. Kaikkiaan Dikshitarilta tunnetaan noin 450–500 sävellystä, joista suurin osa kuuluu karnaattisen musiikin laulajien säännölliseen ohjelmistoon. Käydessään Fort St. George -linnoituksessa Madrasissa säveltäjä tutustui englantilaisten esittämään kansanmusiikkiin, jonka tyyliä hän käytti omissa lyhyissä Nottuswara-sävellyksissään.Muthuswami Dikshitar Acharyanet, viitattu 19.5.2024 Dikshitar opetti musiikkia "Tanjoren nelikkona" tunnetuille tanssimestareille (Sivanandam, Ponnayya, Chinnayya, Vadivelu), jotka sitten sävelsivät lauluja gurunsa kunniaksi. Dikshitarilla oli kaksi nuorempaa veljeä ja sisko. Hänellä ei ollut lapsia. Hänen veljensä Baluswami Dikshitar oli muusikko, joka yhtenä ensimmäisistä alkoi käyttää viulua karnaattisessa musiikissa. Muthuswami Dikshitarin veljenpoika Subbarama Dikshitar keräsi setänsä sävellyksiä teokseen Sampradaya Pradarshini. == Lähteet == Luokka:Intialaiset säveltäjät Luokka:1770-luvulla syntyneet Luokka:Vuonna 1835 kuolleet
Ilmastopääkaupunki

Ilmastopääkaupunki (engl. The One Planet City Challenge (OPCC), aiemmin Earth Hour City Challenge (EHCC)) on ympäristöjärjestö WWF:n järjestämä kilpailu, jossa kaupungit mittelevät ilmastonsuojelussa. Ensimmäinen maailmanlaajuinen kilpailu järjestettiin kokeiluvaiheiden jälkeen vuosina 2013–2014. Kilpailun voitti Etelä-Afrikan Kapkaupunki. Lappeenranta osallistui kilpailuun ensimmäisenä kuntana Suomessa ja oli kilpailun parhaiden kaupunkien joukossa. Vuonna 2016 EHCC-kilpailun voitti Ranskan pääkaupunki Pariisi. Lappeenranta oli jälleen yksi parhaiten menestyneistä kaupungeista ja valittiin Suomen ilmastopääkaupungiksi. Kauden 2023–2024 OPCC-kilpailussa on mukana kaupunkeja ja paikkakuntia 48 maasta. Tampere pääsi kilpailun finaaliin. ==Lähteet== Luokka:Ilmastopolitiikka
Syama Sastri

Syama Sastri (; 1762 Thiruvarur – 1827) oli intialainen karnaattisen musiikin säveltäjä.Syama Sastri Carnatica, viitattu 19.5.2024 Hän oli vanhin yhteisesti karnaattisen musiikin kolminaisuutena tunnetuista säveltäjistä.Ambal blesses Syama Sastri The Hindu 10.5.2024, viitattu 19.5.2024 Rama. Kausalya, That longing for Mother The Hindu 28.9.2017, viitattu 19.5.2024 Sastri sai opetusta ragoissa ja taloissa askeetikko Sangeeta Swamilta. Hän oli lähtöisin Thiruvarurista, mutta asui Thanjavurissa. Sastrin noin kolmestasadasta laulusta noin 60–70 on säilynyt. Teosten joukossa ovat Meenakshi-jumalattaren kunniaksi sävelletyt yhdeksän kritiä, joista käytetään yhteisnimeä Navaratnamalika. Sastri suosi ragoista varsinkin anandabhairavia. Hänen tuotantonsa koostuu kokonaan uskonnollisesta musiikista. Osa lauluista on rytmisesti hyvin rikkaita. Sastri käytti sävellyksissään lähinnä telugun kieltä, mutta hän laati joitain sävellyksiä myös sanskritiksi ja tamiliksi. == Lähteet == Luokka:Intialaiset säveltäjät Luokka:Vuonna 1762 syntyneet Luokka:Vuonna 1827 kuolleet
Aarhusin raatihuone

Aarhusin raatihuone () on Aarhusissa sijaitseva kaupungintalo. Raatihuone on valmistunut vuonna 1941 ja sen ovat suunnitelleet Arne Jacobsen ja Erik Møller. Raatihuonetta pdietään erinomaisena esimerkkinä tanskalaisesta modernismista. Ulkopuolelta se on verhottu tummalla norjalaisella marmorilla, ja sen päällä on suorakulmainen kellotorni, josta on hyvät näkymät kaupunkiin. Sisätiloissa on kevyempi tunnelma. Raatihuoneella on myös valtuustosali ja kansalaissali. == Lähteet == ==Aiheesta muualla== Raatihuone Luokka:Tanskan raatihuoneet Luokka:Modernistinen arkkitehtuuri
TUL Cup 2024

TUL Cup 2024 oli 81. kerran järjestetty Suomen Työväen Urheiluliiton jalkapallomestaruuskilpailu. Mestaruuden voitti Tampereen Pallo-Veikot. == Joukkueet == Kilpailuun osallistui kuusi joukkuetta, joista TPV pääsi suoraan loppuotteluun. Joukkue Kotipaikka Sarjataso Lapuan Ponnistus Lapua Vitonen Seinäjoen Sisu Seinäjoki Nelonen Sisu-Pallo Seinäjoki Kutonen Someron Voima Somero Kutonen Tampereen Pallo-Veikot Tampere Kakkonen Warkauden Jalkapalloklubi Varkaus Nelonen == Ottelut == === 1. kierros === === Puolivälierät === === Välierä === === Loppuottelu === == Lähteet == Luokka:TUL Cup Luokka:Vuoden 2024 jalkapallo
Skei-Surnadalsøra

Skei-Surnadalsøra on taajama Surnadalin kunnassa Møren ja Romsdalin läänissä Norjassa ja kuntansa hallinnollinen keskus. Taajaman pinta-ala on 3,3 neliökilometriä ja asukasluku 2 867 vuonna 2023. ==Lähteet== Luokka:Norjan taajamat Luokka:Surnadal
Glærem

Glærem on taajama Surnadalin kunnassa Møren ja Romsdalin läänissä Norjassa. Taajaman pinta-ala on 0,6 neliökilometriä ja asukasluku 252 vuonna 2021. ==Lähteet== Luokka:Norjan taajamat Luokka:Surnadal
Mon kirkko (Surnadal)

Mon kirkko () on Surnadalin kunnassa Møren ja Romsdalin läänissä Norjassa sijaitseva puukirkko vuodelta 1728. Y-kirke MoSurnadal.jpg|Kirkko on pohjaratkaisultaan Y-kirjaimen muotoinen. ==Lähteet== ==Aiheesta muualla== Luokka:Norjan puukirkot Luokka:Surnadal
Todalenin kirkko

Todalenin kirkko () on Surnadalin kunnassa Møren ja Romsdalin läänissä Norjassa sijaitseva puinen pitkäkirkko vuodelta 1861. ==Lähteet== ==Aiheesta muualla== Luokka:Norjan puukirkot Luokka:Surnadal
Ranesin kirkko

Ranesin kirkko () on Surnadalin kunnassa Møren ja Romsdalin läänissä Norjassa sijaitseva puinen pitkäkirkko vuodelta 1869. ==Lähteet== ==Aiheesta muualla== Luokka:Norjan puukirkot Luokka:Surnadal
Øyen kirkko (Surnadal)

Øyen kirkko () on Surnadalin kunnassa Møren ja Romsdalin läänissä Norjassa sijaitseva puinen pitkäkirkko vuodelta 1871. ==Lähteet== ==Aiheesta muualla== Luokka:Norjan puukirkot Luokka:Surnadal
Åsskardin kirkko

Åsskardin kirkko () on Surnadalin kunnassa Møren ja Romsdalin läänissä Norjassa sijaitseva puinen pitkäkirkko vuodelta 1875. ==Lähteet== ==Aiheesta muualla== Luokka:Norjan puukirkot Luokka:Surnadal
Stangvikin kirkko

Stangvikin kirkko () on Surnadalin kunnassa Møren ja Romsdalin läänissä Norjassa sijaitseva puinen pitkäkirkko vuodelta 1897. ==Lähteet== ==Aiheesta muualla== Luokka:Norjan puukirkot Luokka:Surnadal
Luettelo Pohjois-Dakotan kuvernööreistä

Tämä on luettelo Pohjois-Dakotan kuvernööreistä (). Kuvernööri käyttää osavaltiossa toimeenpanevaa valtaa ja vahvistaa lait. Nykyisenä kuvernöörinä toimii Doug Burgum, joka aloitti virassaan 15. joulukuuta 2016. Vuonna 2019 kuvernöörin vuosipalkka oli 129 096 dollaria. Istuva kuvernööri Burgum oli aiemmin ilmoittanut, ettei aio ottaa palkkaa vastaan, mutta osavaltion lainsäädäntöelin maksoi сен hänelle siitä huolimatta. == Pätevyysvaatimukset == Kuvernööriksi (ja varakuvernööriksi) valittavan henkilön tulee täyttää seuraavat ehdot: * Yhdysvaltain kansalainen * Äänioikeutettu Pohjois-Dakotan osavaltiossa * Väh. 30-vuotias * Asunut Pohjois-Dakotassa väh. 5 vuotta Kuvernöörin toimikauden pituus on neljä vuotta ja sama henkilö voidaan valita korkeintaan kahdelle kaudelle elinaikanaan. Kuvernöörin virkakausi alkaa 15. joulukuuta sinä vuonna, kun vaalit on järjestetty. Sekä kuvernööri, että varakuvernööri valitaan yhdessä suoralla kansanvaalilla. == Luettelo kuvernööreistä == Nro Kuva Nimi Virassa Puolue 1 John Miller 1889–1891 Rep. 2 Andrew H. Burke 1891–1893 Rep. 3 Eli C. D. Shortridge 1893–1895 Pop. 4 Roger Allin 1895–1897 Rep. 5 Frank A. Briggs 1897–1898 Rep. 6 Joseph M. Devine 1898–1899 Rep. 7 Frederick B. Fancher 1899–1901 Rep. 8 Frank White 1901–1905 Rep. 9 Elmore Y. Sarles 1905–1907 Rep. 10 John Burke 1907–1913 Dem. 11 L. B. Hanna 1913–1917 Rep. 12 Lynn Frazier 1917–1921 Rep.–Puol. 13 Ragnvald Nestos 1921–1925 Rep.–Its. 14 Arthur G. Sorlie 1925–1928 Rep.–Puol. 15 Walter Maddock 1928–1929 Rep.–Puol. 16 George F. Shafer 1929–1933 Rep.–Its. 17 William Langer 1933–1934 Rep.–Puol. 18 Ole H. Olson 1934–1935 Rep.–Puol. 19 Thomas H. Moodie 1935–1935 Dem. 20 Walter Welford 1935–1937 Rep.–Puol. 21 William Langer 1937–1939 Sit. 22 John Moses 1939–1945 Dem. 23 Fred G. Aandahl 1945–1951 Rep. 24 Norman Brunsdale 1951–1957 Rep. 25 John E. Davis 1957–1961 Rep. 26 William L. Guy 1961–1973 Rep.–Puol. 27 Arthur A. Link 1973–1981 Rep.–Puol. 28 Allen I. Olson 1981–1985 Rep. 29 George A. Sinner 1985–1992 Rep.–Puol. 30 Ed Schafer 1992–2000 Rep. 31 John Hoeven 2000–2010 Rep. 32 Jack Dalrymple 2010–2016 Rep. 33 Doug Burgum 2016– Rep. Lähde: == Lähteet == * Pohjois-Dakotan kuvernööreistä
Ernest Thiel

Ernest Thiel (1859 Norrköping – 1947 Djursholm) oli ruotsalainen pankkiiri ja merkittävä taidemesenaatti. Hän rikastui 1890-luvulla johtaessaan Stockholms Diskontobankia, mutta menetti omaisuutensa ensimmäistä maailmansotaa seuranneessa talouskriisissä. Menestysvuosinaan Thiel tuki rahallisesti useita kuvataiteilijoita ja elvytti Svenska Dagbladet -lehden. Hän teki yhteistyötä Wallenbergien suvun kanssa Pohjois-Ruotsin kaivostoiminnassa ja perusti heidän kanssaan Saltsjöbadenin. Thiel muistetaan nykyisin erityisesti nimeään kantavasta Thielin taidegalleriasta, joka toimii hänen rakennuttamassaan, Ferdinand Bobergin suunnittelemassa jugendhuvilassa Tukholman Djurgårdenilla. Sinne hän kokosi suuren taidekokoelman. Valtio osti sen, ja se avautui julkisena museona vuonna 1924. ==Elämä ja ura== Thiel syntyi Norrköpingissä vuonna 1859. Hänen isänsä oli vallonialaissyntyinen teknikko Jean-Jacques Thiel ja äitinsä saksalaisyntyinen juutalainen Fanny Thiel (o.s. Stiebel). Oltuaan harjoittelussa pankissa Saksan Hampurissa Thiel palkattiin Tukholman Enskilda Bankeniin. Siellä hän eteni nopeasti, ja vuonna 1891 hän perusti oman pankin. Vuosisadan vaihteessa hän oli jo Ruotsin rikkaimpia henkilöitä. Ensimmäisen vaimonsa Anna Josephsonin kautta Thielistä tuli Bonnier- kirjankustantajasukuun kuuluneen Karl Otto Bonnierin lankomies. Hänen välityksellään Thiel tapasi monia aikansa merkittävimpiä taiteilijoita, joiden kanssa hän ei kuitenkaan viihtynyt. Thiel rakastui pian vaimonsa kotiapulaiseen Signe Maria Hanseniin ja nai tämän vuonna 1897. Signe Maria kuului taiteilijapiireihin, joihin Thiel viehättyi enemmän. Hän alkoi kerätä maalauksia, muun muassa Bruno Liljeforsin luontoaiheisia tauluja. Kun hänen asuntonsa Strandvägenillä alkoi käydä kokoelmalle ahtaaksi, hän pyysi Ferdinand Bobergia suunnittelemaan huvilan Djurgårdenin Blockhusuddenille. Siitä tuli hänen kokoelmansa koti ja taiteilijoiden kohtaamispaikka. Thielin ystäviä olivat yllä mainitun Liljeforsin lisäksi muun muassa taidemaalarit Carl Larsson ja Edvard Munch sekä kirjailijat Oscar Levertin, Verner von Heidenstam ja Hjalmar Söderberg. ==Lähteet== ==Aiheesta muualla== Luokka:Ruotsalaiset liikemiehet Luokka:Mesenaatit Luokka:Ruotsalaiset pankinjohtajat Luokka:Vuonna 1859 syntyneet Luokka:Vuonna 1947 kuolleet
Maaslander

Maaslander on Hollannista peräisin oleva lehmän maidosta tehty juusto. Se on puolikova ja sen maku on mieto, kermainen ja makeahko. Se on keltainen ja sen pinta on sileä. Sitä on saatavana vähän kypsytettynä ja pitkään kypsytettynä. Pitkään kypsytetty juusto on maultaan vahvempi, kovempi ja sisältää vähemmän laktoosia. Sitä käytetään useimmiten leivän päälle pantuna, mutta joskus myös ruoanlaitossa. Juuston valmistuksessa yläosan kerma jätetään juustoon. Juuston peittausaika on lyhyt ja siksi juusto on vähäsuolainen. Maalander on yleensä täysrasvainen. == Lähteet == Luokka:Alankomaalaiset juustot
John Paterson

John Paterson (26. helmikuuta 1776 Old Kilpatrick, Skotlanti – 6. heinäkuuta 1855 Kincaldrum, Skotlanti) oli skotlantilainen pappi ja lähetyssaarnaaja, joka oli perustamassa Suomen Pipliaseuraa. ==Henkilöhistoria== Patersonin vanhemmat olivat käsityöläinen George Paterson ja Isabell Paterson ja puolisot vuodesta 1809 Catharina Margareta Hollinder (1783–1813) ja vuodesta 1817 Jane Greig (1783–1820), Venäjän laivaston amiraalin Samuel Greigin tytär. Paterson valmistui taidepuusepäksi 1796 ja harjoitti opintoja Glasgowin yliopistossa 1798–1799 ja 1801–1802, teologisessa seminaarissa Dundeessa 1800–1802 ja Edinburghin yliopistossa 1804–1805. Papiksi hänet vihittiin Glasgowissa heinäkuussa 1803. Peterson oli taidepuuseppä Glasgowissa vuodesta 1796, Cambuslangin kylän saarnaaja 1802–1803, Cambuslangin seurakunnan pastori 1803–1804, Edinburghin kongregationalististen seurakuntien lähetystyöntekijä 1805–1806 ja lähetys- ja raamatunlevitystyöntekijä Tanskassa 1806–1807, Ruotsissa 1807–1812, Suomessa 1811–1812 ja Venäjällä 1812–1827. Suomen Pipliaseura perustettiin Patersonin ollessa Suomessa, keväällä 1812. Paterson oli Lontoon lähetysseuran Skotlannin asiain sihteeri Edinburghissa 1827–1850. Skotlannin kongregationalististen seurakuntien unionin puheenjohtaja hän oli vuodesta 1827. Teologian kunniatohtorin arvon Turun akatemiasta Paterson sai 1817 ja Venäjän keisarin myöntämän elinikäisen eläkkeen 1826. (ei-vapaa) ==Julkaisuja== * Extracts of letters during respective tours through the East- Sea Provinces of Russia, 1817 (E. Hendersonin kanssa) * Reise zweier Mitglieder der russische Gesellschaft in den Ost-See-Gouvernements im Jahre 1816, 1817 (Popowin kanssa) * A letter to the Rev. H.H. Norris, A.M., Perpetual Curate of St. John's Chapel, Hackney: containing animadversions on his "Respectful letter to the Earl of Liverpool," on the subject of the Bible Society, 1823 * The Book for every Land: reminiscences of Labour and Adventure in the Work of Bible Circulation in the North of Europe and in Russia, 1858 == Lähteet == ==Aiheesta muualla== * Luokka:Skotlantilaiset papit Luokka:Skotlantilaiset kirjailijat Luokka:Lähetyssaarnaajat Luokka:Vuonna 1776 syntyneet Luokka:Vuonna 1855 kuolleet
Edward (pelaaja)

Ioann ”Edward” Suh’arjev (; s. 28. joulukuuta 1987) on ukrainalainen ammattilaisuransa lopettanut Counter-Strike 2 -pelaaja. Hän on pelannut myös Counter-Strike: Global Offensivea ja Counter-Strikea. Hänet on valittu kolmesti maailman 20 parhaan pelaajan joukkoon. Edward saavutti kaikki merkittävimmät voittonsa Natus Vinceren joukkueessa, jossa hän pelasi kahteen otteeseen ensin vuosina 2012–2013 ja uudestaan 2013–2019. Suurimman rahapalkintonsa joukkue voitti StarSeries & i-League CS:GO Season 7 -turnauksesta huhtikuussa 2019. Edward oli finaalissa fnaticia vastaan joukkueen keskitasoa 1,14 ratingilla. == Saavutukset == * Sija 5. HLTV TOP 20 Players -arvioinnissa vuonan 2010. * Sija 15. HLTV TOP 20 Players -arvioinnissa vuonna 2011. * Sija 16. HLTV TOP 20 Players -arvioinnissa vuonna 2013. == Lähteet == Luokka:Ukrainalaiset elektronisen urheilun ammattilaiset Luokka:Vuonna 1987 syntyneet Luokka:Elävät henkilöt
Salomon de Brosse

Salomon (Jacques) de Brosse (1571 Verneuil-sur-Oise, Ranska – 9. joulukuuta 1626 Pariisi) oli ranskalainen arkkitehti.Brosse, Salomon (Jacques) de, Tietosanakirja. Osa 11, palsta 176. Tietosanakirja-osakeyhtiö 1922 upright|thumb|left|Luxembourgin palatsin fasadia. Brosse sai määräyksen Henrik IV:n puolison Maria de’ Medicin arkkitehdiksi ja tehtäväksi suunnitella Pariisiin Luxembourgin palatsin, joka rakennettiin 1615–1620. Määräyksen mukaan palatsin piti noudattaa Firenzessä sijaitsevan Bartolomeo Ammannatin suunnitteleman Palazzo Pittin puutarhanpuoleista arkkitehtuuria. Rakennuksen fasadien yleistyyli johdonmukaisine rustiikkeineen muistuttaa esikuvaa, mutta muilta osin rakennus on tyypillisen ranskalainen. Rakennuksessa on kolmikerroksinen keskiosa (corps de logis), neljä kulmapaviljonkia, siipirakennus ja kunniapiha (cour d’honneur). Muita Brossen suunnitelmia ovat 1613–1624 Arcueil’n uusi akvedukti, joka toi vettä Luxembourgiin, ja Medici- suihkulähde sen puutarhaan. 1616–1621 rakennetun Saint Gervais’n fasadissa hän käyttää ensimmäisenä Ranskassa yhtä aikaa kaikkia kolmea antiikin pylväistöä. Hän suunnitteli palaneen Pariisin oikeuspalatsin odotussalin (salle des pas perdus (1618–1620). Protestantti Brosse sai hugenoteilta Charenton’in rukoushuoneen suunnittelun. Se oli muuten malliltaan antiikin basilika, mutta korotettua keskilaivaa kiersivät kaksikerroksiset lehterit. ==Lähteet== ==Aiheesta muualla== Luokka:Ranskalaiset arkkitehdit Luokka:Vuonna 1571 syntyneet Luokka:Vuonna 1626 kuolleet
Xizt

Richard ”Xizt” Landström (s. 22. helmikuuta 1991) on ruotsalainen Counter- Strike 2 -valmentaja. Hän on pelannut ja valmentanut myös Counter-Strike: Global Offensivea ja pelannut Counter-Strikea. Hänen nykyinen joukkueensa on Ninjas in Pyjamas. Xizt pelaasi pelajaana Ninjas in Pyjamasissa vuosina 2012–2018, hetken FaZe Clanissa, fnaticissa ja Team Dignitaksessa. Ninjas in Pyjamasin kanssa Xizt muodosti yhden sen ajan parhaimmista Global Offensive -joukkueista. He voittivat peräkkäin 87 lan-turnausten ottelua. Valmentajana hän on toiminut Heroicissa vuosina 2021–2023. Rahallisesti joukkueen merkittävimmät voitot tulivat turnauksista BLAST Premier: Fall Finals 2022 ja BLAST Premier: Spring Final 2023, joista molemmista he voittivat 200 000 dollaria. Xizt siirtyi maaliskuussa 2024 valmentajaksi Ninjas in Pyjamasiin. == Saavutukset == * Sija 18. HLTV TOP 20 Players -arvioinnissa vuonna 2010. * Sija 13. HLTV TOP 20 Players -arvioinnissa vuonna 2011. * Sija 6. HLTV TOP 20 Players -arvioinnissa vuonna 2013. * MVP / Thor Open 2012 * MVP / DreamHack Masters Malmö 2016 == Lähteet == Luokka:Ruotsalaiset elektronisen urheilun ammattilaiset Luokka:Vuonna 1991 syntyneet Luokka:Elävät henkilöt
Demetat

Demetat (Demetae) olivat rautakautinen kelttiheimo, joka asui nykyisessä Dyfedissä, Walesin lounaisosassa. Heidän mäkilinnansa olivat samantyyppisiä kuin Lounais-Englannin niemimaan linnoitukset. Roomalaisten valloitettua Britannian demetoilla oli Carmarthenin roomalaisen sotilasleirin ulkopuolella tienvarsiasutus, josta heimoa on mahdollisesti hallittu. Se tunnettiin sittemmin nimillä Moridunum Demetarum tai civitas Demetarum. == Lähteet == Luokka:Kelttiläiset kansat Luokka:Muinaisen Britannian heimot Luokka:Walesin historia
AdreN

Eric ”adreN” Hoag (s. 26. huhtikuuta 1990) on yhdysvaltalainen Counter-Strike -valmentaja ja manageri. Aiemmin hän on pelannut ja valmentanut myös Counter- Strike: Global Offensivea sekä pelannut Counter-Strikea. Hänen nykyinen joukkueensa on Nouns Esports. Häntä pidetään Global Offensiven historian parhaimpina valmentajina. Pelaajana adreN edusti muun muassa Team Liquidia ja Mythic-joukkuetta. Valmentajana hän taas edusti Team Liquidia vuosina 2018–2020 ja uudestaan 2021–2022. He voittivat merkittävimpänä Intel Grand Slam Season 2 -turnauksen, josta joukkue voitti miljoona dollaria. AdreN liittyi nykyiseen joukkueensa Nouns Esportsiin valmentajaksi huhtikuussa 2024. == Lähteet == Luokka:Yhdysvaltalaiset elektronisen urheilun ammattilaiset Luokka:Vuonna 1990 syntyneet Luokka:Elävät henkilöt
Kong (täsmennyssivu)

Kong voi tarkoittaa seuraavia: * Kong, departementti ja kunta Norsunluurannikolla ;Kong-nimisiä henkilöitä: * King Kong, oik. Ezekiel Diamani (1921–1957), eteläafrikkalainen nyrkkeilijä * Kong Fanying (s. 1996), kiinalainen alppihiihtäjä * Kong Fuzi, Kungfutse (551–479 eKr.), kiinalainen opettaja, poliitikko ja filosofi, kungfutselaisuuden perustaja * Kong Linghui (s. 1975), kiinalainen pöytätennispelaaja * Kong Nay (1944–2024), kambodžalainen laulaja ja kielisoittaja * Kong Yingda (574–648), kiinalainen oppinut ja filosofi * Vivian Kong (s. 1994), hongkongilainen miekkailija ;kuvitteellisia henkilöitä: * Donkey Kong, gorilla, Nintendon pelihahmo ja pelisarja * Muita Donkey Kong -pelisarjan hahmoja: ** Candy King, Donkey Kongin tyttöystävä ** Cranky Kong, Donkey Kongin isä ** Diddy Kong, Donkey Kongin ystävä ja apulainen ** Dixie Kong, Diddy Kongin tyttöystävä ** Funky Kong, Kong-perheen liittolainen, kuljetuspalveluiden tarjoaja ** Tiny Kong, Dixie Kongin sisar ** Wrinkly Kong, Cranky Kongin vaimo * King Kong, useissa elokuvissa esiintynyt jättiläisgorilla * Ray Kong, manga- ja animesarjassa Beyblade.
George Smith (assyriologi)

George Smith (26. maaliskuuta 1840 – 19. elokuuta 1876) oli itseoppinut englantilainen assyriologi, joka tunnetaan nuolenpääkirjoituksella akkadiksi kirjoitetun Gilgameš-eepoksen kääntäjänä ja sen Vanhan testamentin kaltaisen vedenpaisumuskertomuksen löytäjänä. ==Elämäkerta== ===Nuoruus=== George Smith syntyi Lontoossa Yhdistyneessä kuningaskunnassa 26. maaliskuuta 1840. Hän alkoi nuorena harjoitella setelinkaivertajaksi, mutta 14-vuotiaasta lähtien hän opiskeli myös omatoimisesti assyriologiaa. Smith oppi ymmärtämään nuolenpääkirjoitusta, jota sisältäviä laattoja oli alettu tuoda Lontoon British Museumin kokoelmiin Ninivestä vuodesta 1860 lähtien. Smith vieraili usein museossa kirjoituksia tutkien, mikä kiinnitti henkilökunnan huomion. Lopulta hänet esiteltiin Henry Creswicke Rawlinsonille, joka tuolloin tunnettiin yhtenä johtavista nuolenpääkirjoituksen asiantuntijoista ja oli yksi ensimmäisistä kirjoitusta nykykielelle tulkinneista tutkijoista. Hän vaikuttui itseoppineen Smithin kyvyistä, ja Smith palkattiin järjestelemään ja kääntämään Rawlinsonin British Museumissa säilytettyjä kokoelmia. ===Gilgameš=== Smithin lajiteltavana oli tuhansia yksittäisiä nuolenpääkirjoitusta sisältäviä savitaulujen palasia, jotka lajiteltiin niiden sisällön mukaan ja joita yritettiin yhdistää. Yksi Smithin järjestelemistä kokonaisuuksista sai nimen "Izdubar". Smith kiinnostui erityisesti yhdestä karstan peittämästä palasesta. Kun palanen oli puhdistettu, käsitettiin sen sisältävän hieman Vanhan testamentin ensimmäisen Mooseksen kirjan kaltaisen kertomuksen veden­paisumuksesta, joka oli osa laajempaa Gilgameš-eeposta. Smith esitteli löytönsä Raamatullisen arkeologian seuran kokoontumisessa vuonna 1872. Löytö oli sensaatiomainen. Se osoitti, että veden­paisumus­kertomus tunnettiin Raamatun ohella vastaavanlaisina tarinoina vanhemmissa sumerin- ja akkadinkielisissä kertomuksissa. Löytö herätti runsasta keskustelua myös varsinaisten tieteilijäpiirien ulkopuolella esimerkiksi sanomalehdistössä. Löydön jälkeen The Daily Telegraph suostui kustantamaan Smithin tutkimusretken uusien palasien löytämiseksi. Rahoitusta vastaan lehti sai yksityisoikeudet siitä uutisoinnille. Kaivauksissa Ninivessä toukokuussa 1873 löytyi uusi tekstiä veden­paisumus­kertomuksesta sisältävä palanen, joka täydensi jo aikaisempien löytöjen pohjalta tunnetun tarinan. Seuraavien kolmen vuoden aikana Smith käänsi myös muita akkadinkielisiä tekstejä, joista koottiin lopullinen Gilgameš-eepos. Vuonna 1876 Smith julkaisi teoksen Chaldean Account of Genesis, jossa hän pyrkii yhdistämään tekstejä Vanhan testamentin tarinaan ja paikkoihin. Teoksesta tuli yksi oman aikansa myydyimmistä kirjoista. Smith kuoli Aleppossa nykyisessä Syyriassa 19. elokuuta 1876. ==Lähteet== Luokka:Brittiläiset assyriologit Luokka:Brittiläiset arkeologit Luokka:Vuonna 1840 syntyneet Luokka:Vuonna 1876 kuolleet
Sirkka-Liisa Leskinen

Sirkka-Liisa Leskinen (15. tammikuuta 1938 Kauhajoki – 18. kesäkuuta 2018 Kemi) oli suomalainen näyttelijä. Hän näytteli Kemin kaupunginteatterissa alkaen vuodesta 1963 ja sai suosiota etenkin komediennena.Kurkinen, s. 103 == Ura == Sirkka-Liisa Leskisen vanhemmat olivat työmies Lauri Leskinen ja Eeva Leskinen. Hän aloitti harjoittelijana Kemin kaupunginteatterissa 1955–1959, minkä jälkeen hän toimi näyttelijänä Punaisessa Myllyssä 1960–1961 ja Savonlinnan teatterissa 1961–1963. Kemin kaupunginteatterin kiinnitettynä näyttelijänä Leskinen aloitti 1963.Suomen teatterit ja teatterintekijät 1983, s. 264 Leskisen rooleja olivat muun muassa Kustaava (Niskavuoren nuori emäntä), Kaisa (Pohjalaisia) ja Antonia (Ei makseta, ei makseta). Hän näytteli useaan otteeseen Ahti Kuoppalan kanssa. Heidän yhteisiä näytelmiään olivat esimerkiksi Kolmen pennin ooppera ja Vanja-eno.Kurkinen, s. 113, 139 == Lähteet == * * * * === Viitteet === Luokka:Suomalaiset näyttelijät Luokka:Vuonna 1938 syntyneet Luokka:Vuonna 2018 kuolleet
Shahrisabz

Shahrisabz (kyril. Шаҳрисабз, ) on kaupunki ja samannimisen piirikunnan hallinnollinen keskus Qashqadaryon alueella Uzbekistanissa. Se sijaitsee Kitobin ja Shahrisabzin keidasalueella Tanxozdaryo- ja Oqsuvjokien välissä 105 kilometriä alueen pääkaupungista Qarshista itään. Kaupungissa oli 147 200 asukasta vuonna 2024. ==Historia== Kaupungin edeltäjä oli ensimmäisen vuosituhannen puolessavälissä perustettu Keš (Kašš, Kass, Kise), joka sijaitsi aluksi nykyisen Kitobin paikalla ja siirtyi 800–900-luvuilla Shahrisabzin alueelle. Nimitys Shahrisabz (”vihreä kaupunki”) vakiintui 1200-luvulla. Timur Lenkin ja timuridien aikana siitä kehittyi suuri muurien ympäröimä kaupunki, johon pystytettiin komeita rakennuksia. Abdulla II valtasi Shahrisabzin vuonna 1556, minkä jälkeen se kuului Buharan kaanikuntaan. Shahrisabz menetti poliittisen merkityksensä Aštarhanidien aikana. Paikalliset suvut kilpailivat sen hallinnasta, ja kazakit hävittivät sen 1700-luvun alussa. 1750-luvun alussa kaupungista tuli jälleen osa Buharaa, ja se rakennettiin uudelleen. Venäläiset valtasivat Shahrisabzin vuonna 1870, mutta luovuttivat sen Buharalle, johon se kuului vuoteen 1920 saakka. Neuvostoaikana kaupungin historialliset muistomerkit rappeutuivat, mutta Uzbekistanin itsenäistyttyä niitä on ryhdytty jälleen kunnostamaan. Kaupunki erotettiin Shahrisabzin piiristä vuonna 1996. ==Liikenne ja talous== Shahrisabzin kautta kulkee Samarkandin ja Gʻuzorin välinen valtatie ja siellä on Qarshista tulevan rautatien pääteasema (Kitob). Kaupungin lähellä on myös lentokenttä. Kaupungissa on varsinkin tekstiili- ja elintarviketeollisuutta sekä perinteisten taidekäsitöiden valmistusta. Siellä toimii Buharan elintarvike- ja kevyen teollisuuden instituutin osasto. ==Nähtävyydet== Shahrisabzin historiallisesta keskustasta tuli Unescon maailmanperintökohde vuonna 2000. Historiallisten muistomerkkien ympärillä sijainneet rakennukset on sen jälkeen purettu, ja niiden tilalle on tehty 70 hehtaarin laajuinen puistoalue. Vuonna 2016 Unesco liitti kaupungin vaarantuneiden kohteiden luetteloon. Kaupungin keskusaukiolla sijaitsee vuonna 1996 pystytetty suurikokoinen Timur Lenkin patsas. Sen takana kohoavat Timurin 1300-luvun lopulla rakennuttaman Oqsaroyn palatsin porttikäytävän rauniot ja osia uudelleen rakennetusta kaupunginmuurista. Etelässä ovat 1300- ja 1400-luvuilta peräisin olevat Dor ut-Tilovatin ja Dor us-Siyodatin hautausmaa-alueet osin uudelleen rakennettuine mausoleumeineen ja moskeijoineen. Muita kohteita ovat Chorsun kauppahalli ja Chubinin madrasa 1500-luvulta. Jälkimmäisessä sijaitsee pieni historiallinen museo. Neuvostoaikaisessa kulttuuritalossa toimii perinteiselle maqom-musiikille omistettu museo. Shahrisabzin eteläpuolisilla vuorilla sijaitsee 1400- ja 1500-lukujen suufilaisjohtajien mausoleumi Langar otan. Seudun luontokohteita ovat Hisorin ja Kitobin luonnonpuistot rotkoineen, luolineen, vesiputouksineen ja villieläimineen. ==Lähteet== Luokka:Qashqadaryon alue Luokka:Uzbekistanin kaupungit
Dandapani Desikar

M. M. Dandapani Desikar (27. elokuuta 1908 Tiruchengattangudi, Tamil Nadu – 26. kesäkuuta 1972) oli intialainen karnaattisen musiikin laulaja, näyttelijä ja säveltäjä.Profiles of Artistes, Composers, Musicologists Indian Heritage, viitattu 20.5.2024 Dandapani Desikar Carnatica, viitattu 20.5.2024 Desikar sai musiikin opetusta muiden muassa isältään Muthiah Desikarilta ja Kumbakonam Rajamanickam Pillailta. Hän oli Annamalain yliopiston professori ja musiikin laitoksen johtaja. Hänelle myönnettiin monia palkintoja, kuten Sangeet Natak Akademin palkinto ja Kalaimamani. Desikar sävelsi kritejäMM Dhandappani Desikar: A Carnatic Music Doyen The Commune 27.8.2022, viitattu 20.5.2024 ja julkaisi kirjan Isai Tamizh Paamalai, joka sisältää muiden teosten ohella hänen omia sävellyksiään. Desikar esiintyi useissa tamilinkielisissä elokuvissa. Näiden joukossa on Nandanar, jossa hän esitti Gopalakrishna Bharatin lauluja. Desikar opetti P. Muthukumaraswamy Sarmaa.Disciple who popularized Desikar’s legacy Times of India 2.7.2019, viitattu 20.5.2024 == Lähteet == Luokka:Intialaiset laulajat Luokka:Intialaiset näyttelijät Luokka:Intialaiset säveltäjät Luokka:Vuonna 1908 syntyneet Luokka:Vuonna 1972 kuolleet
Tellervo Harkko

Armi Pirkko Tellervo Harkko (17. lokakuuta 1935 Tampere – ?) oli suomalainen näyttelijä. Hän teki suurimman osan urastaan Kemin kaupunginteatterissa. == Ura == Tellervo Harkon vanhemmat olivat insinööri Johan Ivar Harkko ja Aira Terttu Tellervo Broström. Hänen puolisonsa oli lavastaja Matti Saarnio. Harkko suoritti keskikoulun jälkeen Suomen Teatterikoulun 1958–1961. Ammattiuransa hän aloitti Vaasan Suomalaisessa Teatterissa 1960–1961. Sitä seurasi Kokkolan kaupunginteatteri 1961–1965, Lappeenrannan kaupunginteatteri 1965–1967 ja Porin teatteri 1967–1969. Pitkän rupeamansa Kemin kaupunginteatterissa Harkko aloitti 1969.Suomen teatterit ja teatterintekijät 1983, s. 153 Harkolla oli roolitehtäviä muun muassa näytelmissä Sven Tuuva, Kampsuherrain saagat ja Vanhanaikainen komedia, jossa hänen roolinimenään oli Lidia Vasiljevna. Vanhanaikaisessa komediassa toista roolia näytteli Ahti Kuoppala. Harkolla ja Kuoppalalla oli yhteisiä työvuosia Kemin kaupunginteatterissa kaikkiaan neljätoista, ja he näyttelivät usein toisiaan vastaan.Kurkinen, s. 104, 142, 162, 169 == Lähteet == * * * * === Viitteet === Luokka:Suomalaiset näyttelijät Luokka:Vuonna 1935 syntyneet Luokka:Kuolinvuosi puuttuu
James McGill

James McGill (6. lokakuuta 1744 Glasgow, Skotlanti – 19. joulukuuta 1813 Montreal, Ala-Kanada) oli skotlantilaissyntyinen kanadalainen kauppias, poliitikko ja hyväntekeväisyyden harjoittaja. Hän oli yksi Montrealin merkittävimmistä kansalaisista 1700-luvulla ja 1800-luvun alussa. Hän testamenttasi varoja McGill-yliopistolle, joka on nimetty hänen mukaansa. ==Elämä ja ura== McGillin isä oli kauppias ja toimi myös kiinteistöalalla. McGill kirjoittautui Glasgow'n yliopistoon vuonna 1756 ja pääsi skottilaisen valistuksen alaiseksi, mutta ei suorittanut tutkintoaan loppuun. Vuonna 1766 McGill alkoi työskennellä turkiskaupassa Quebecissä toimivan kauppiaan alaisuudessa. Hän valvoi liiketoimintaa Isojen järvien eteläpuolella ja johti omia kauppayrityksiä. Vuonna 1775 McGill asettui Montrealin kaupunkiin ja alkoi tuoda tavaroita Englannista alueen kauppiaille. Vuonna 1779 McGill oli yksi North West Companyn perustajaosakkaista. Vuoteen 1780 mennessä McGill pyöritti Montrealista käsin laajaa tuonti- ja vientiyritystä ja kävi kauppaa eri tuotteilla Britannian, New Yorkin ja Länsi-Intian kanssa. Hän tarjosi myös pankkipalveluja. McGill osallistui myös mustien ja alkuperäiskansojen orjakauppaan. 1790-luvulla McGillin liiketoiminta laajeni kiinteistökeinutteluun Ylä- ja Ala-Kanadassa. Hänestä tuli yhdessä veljensä Andrew McGillin kanssa yksi kaupungin tärkeimmistä kauppiaista. Hän oli monta vuotta Ala-Kanadan parlamentin jäsen Länsi-Montrealin edustajana ja myöhemmin lainsäädäntö- ja toimeenpanevan neuvoston jäsen. Hän oli Montrealin kaupungin miliisin everstiluutnantti ja sittemmin eversti, ja vuoden 1812 sodan alussa hänestä tuli prikaatikenraali. McGill auttoi organisoimaan kaupungin puolustusta sodan aikana. Monien muiden Montrealin kaupungille antamiensa lahjojen lisäksi hän vaikutti merkittävästi hänen nimeään kantavan yliopiston perustamiseen ja testamenttasi sille omaisuuttaan. Kaupungin kasvun myötä yliopiston maa-alueen arvo nousi huomattavasti. ==Lähteet== ==Aiheesta muualla== Luokka:Kanadalaiset liikemiehet Luokka:Kanadalaiset kenraalit Luokka:Kanadalaiset poliitikot Luokka:Hyväntekeväisyyden harjoittajat Luokka:Vuonna 1744 syntyneet Luokka:Vuonna 1813 kuolleet
FalleN

Gabriel Toledo de Alcântara Sguario, eli ”FalleN” (s. 30. toukokuuta 1991) on brasilialainen Counter-Strike 2 -ammattilainen, ja hän on pelannut aiemmin myös Counter-Strike: Global Offensivea, Counter-Strike: Sourcea, Counter- Strikea ja Crossfirea. Hänen nykyinen joukkueensa on FURIA Esports. Hänet luokitellaan laajalti Global Offensiven kaikkien aikojen parhaimpiin AWP- tarkkuuskiväärin pelaajiin. Global Offensivessa FalleN on pelannut muun muassa Luminosity Gamingissa, SK Gamingissa, MIBR:ssä, Team Liquidissa ja Imperial Esportsissa. Uransa suurimmat palkinnot FalleN on saanut MLG Major Championship: Columbus 2016 -turnauksesta Luminosityn riveissä ja ESL One: Cologne 2016 -turnauksesta SK Gamingin riveissä. Ensimmäisen finaalissa Natus Vincereä vastaan FalleN oli joukkueensa toisiksi paras ratingilla 1,39 ja jälkimmäisen finaalissa Team Liquidia vastaan hänen ratinginsa 1,16 oli joukkueen toisiksi alhaisin. == Saavutukset == * Sija 2. HLTV TOP 20 Players -arvioinnissa vuonna 2016 * Sija 6. HLTV TOP 20 Players -arvioinnissa vuonna 2017 * Sija 2. Thorins TOP 10 Players -arvioinnissa vuonna 2016 * MVP / DreamHack Open Austin 2016 * MVP / ESL One: Cologne 2017 * MVP / BLAST Pro Series: Copenhagen 2017 * MVP / ZOTAC Cup Masters 2018 == Lähteet == Luokka:Brasilialaiset elektronisen urheilun ammattilaiset Luokka:Vuonna 1991 syntyneet Luokka:Elävät henkilöt
Boursin

Boursin on ranskalainen juustotuotteiden tyyppi. Juustotyotteet liittyvät ranskalaiseen juustoa sisältävään juhlaruokaan nimeltä Fromage frais. Boursin- juustot on maustettu yrteillä, sipulilla tai muilla mausteilla. Ne ovat rakenteeltaan murenevia ja jotkut niistä ovat levitteen muodossa. Boursin- tuorejuuston valmistukseen käytetään maitoa ja kermaa. == Lähteet == Luokka:Ranskalaiset juustot
Angren

Angren (uzb. kyrill. ja ) on kaivoskaupunki Taškentin alueella Uzbekistanissa. Se sijaitsee Ohangaronjoen laaksossa 120 kilometriä Taškentista kaakkoon. Kaupungissa oli 182 400 asukasta vuonna 2024. Angren on venäjänkielinen väännös Ohangaronjoen nimestä, mutta Uzbekistanissa on myös Ohangaronin kaupunki. Angrenia ympäröivät Chatqolvuoret luoteessa ja Quramavuoret kaakossa. Heinäkuun keskilämpötila on 27 ja tammikuun 2 astetta. Keväät ovat sateisia ja tuulisia. Vuonna 1946 perustettu kaupunki on saanut alkunsa vuonna 1940 avatusta hiilikaivoksesta. Asutus siirrettiin uudelle paikalle vuonna 1956. Angrenin kautta kulkee Taškentista Kokandiin ja edelleen Namanganiin, Andižaniin ja Ošiin johtava maantie. Sinne on myös rautatieyhteys Taškentista. Angren on tärkeä kivihiilen ja energian tuotannon keskus. Sen suurin yritys on kaivosyhtiö Oʻzbekkoʻmir. Yli kaksi kolmasosaa hiilestä tuotetaan avolouhoksessa. Osa muutetaan kaasuksi Erostigazin laitoksessa ja käytetään Angrenin ja Yangi Angrenin lämpövoimaloissa. Kaupungissa rikastetaan myös kaoliinia ja kultaa sekä tuotetaan rakennus- ja elintarvikkeita. Angrenissa toimii opettajakorkeakoulu ja useita ammattioppilaitoksia. ==Lähteet== Luokka:Taškentin alue Luokka:Uzbekistanin kaupungit
Varzaqanin helikopterionnettomuus

Varzaqanin helikopterionnettomuus tapahtui Varzaqanin kaupungin lähistöllä Itä-Azerbaidžanin maakunnassa Iranissa sunnuntaina 19. toukokuuta 2024. Onnettomuudessa kuoli kahdeksan henkilöä, mukaan lukien silloinen Iranin presidentti Ebrahim Raisi ja maan ulkoministeri Hossein Amir-Abdollahian. == Tausta == Raisi oli vierailemassa Iranin ja Azerbaidžanin rajalla sijaitsevalla Khoda Afarinin padolla, jossa hän tapasi Azerbaidžanin presidentin İlham Əliyevin. Pato on osa isompaa Iranin ja Azerbaidžanin yhteistä projektia Araksjoella. Raisi poistui paikalta Iranin ilmavoimien käytössä olevalla Bell 212 -mallisella helikopterilla. Kyseinen kopterityyppi on tarkoitettu siviilikäyttöön, ja Iranin asevoimilla arvioidaan olevan kymmenisen kappaletta. Kopteria on pidetty luotettavana ja pitkäikäisenä konetyyppinä, mutta Irania vastaan asetetut lukuisat pakotteet haittaavat sen huoltoa ja kunnossapitoa. Helikopterin määränpää oli Tabriz. == Onnettomuus ja tapahtumien kulku == Onnettomuuden ajankohdaksi ilmoitettiin 13.30 paikallista aikaa. Iranin valtiollinen televisio kertoi kuitenkin vasta kello neljän aikoihin iltapäivällä, että Raisia kuljettanut helikopteri oli joutunut tekemään ”kovan laskun” sateen ja sumun vuoksi. Varzaqanin vuoristoinen maasto ja hankalat sääolot vaikeuttivat pelastusoperaatiota. Turkki avusti lennokeilla Iranin vallankumouskaartia onnettomuuspaikan paikantamisessa. Myös Armenia, Azerbaidžan, Venäjä, Irak, Saudi-Arabia ja Qatar ilmaisivat halunsa tarjota apua Iranille. Saattueeseen kuuluneet muut kopterit saapuivat turvallisesti Tabriziin. == Uhrit ja reaktioita == Aikaisin maanantaiaamuna, 20. toukokuuta, ilmoitettiin, ettei tapahtumapaikalta löytynyt elonmerkkejä. Iranin viranomaiset vahvistivat myöhemmin, että Raisi oli kuollut. Iranin hallituksen mukaan Raisin kuolema ei vaikuta millään tavalla maan hallituksen työkykyyn. Raisin kuoltua virkaa tekeväksi presidentiksi nimitettiin Mohammad Mokhber. Maassa on tarkoitus järjestää uudet presidentinvaalit 50 päivän päästä. Raisin kanssa samassa helikopterissa olivat myös seuraavat henkilöt, jotka kaikki kuolivat: * ulkoministeri Hossein Amir-Abdollahian * Itä- Azerbaidžanin kenraalikuvernööri Malek Rahmati * hengellisen johtajan edustaja Itä-Azerbaidžanissa Mohammad Ali Ale-Hashem * Raisin turvallisuuspäällikkö * Raisin henkivartija * Kolme miehistön jäsentä Suruvalittelunsa Iranille esittivät Venäjän presidentti Vladimir Putin, Intian pääministeri Narendra Modi, Irakin pääministeri Mustafa al-Kadhimi ja Syyrian presidentti Bašar al- Assad. Myös Iranin tukemat terroristijärjestöt Hizbollah ja Hamas esittivät suruvalittelunsa. Iranin hengellinen johtaja Ali Khamenei määräsi Iraniin viiden päivän mittaisen suruajan. == Lähteet == Luokka:Vuoden 2024 lento- onnettomuudet Luokka:Lento-onnettomuudet Iranissa
Nooanarkki

Nooanarkki (Arca noae) on arkkisimpukoihin kuuluva simpukkalaji. Lajia tavataan Atlantin itäosista. ==Koko ja ulkonäkö== Nooanarkin kuori kasvaa 8–12 cm pitkäksi. Kuori on paksu, harjanteinen ja muodoltaan pitkänomainen. Saranareuna on suora ja hammaslaitainen. Väriltään laji on ruskea ja kuoressa on tummanruskeita aaltokuvioita. Nooanarkin kuoren sisäpinta on hopeanharmaa tai ruskehtava. == Levinneisyys ja elintavat == Nooanarkin levinneisyysalue ulottuu Portugalista Senegaliin ja sitä tavataan myös Välimerestä. Useimmiten se elää matalista rannikkovesistä aina 60 metrin syvyyteen, mutta sitä on tavattu jopa 120 metrin syvyydestä. Laji erittää byssukseksi kutsuttua proteiinia, joka avulla se kiinnittyy kiviin, meriheiniin tai leviin. Usein nooanarkkeja tavataan Modiolus barbatus-simpukoiden seassa. Ravinnokseen nooanarkki suodattaa vedestä planktonia. Simpukan lisääntymiskausi on toukokuusta elokuulle. Nooanarkki saattaa olla protandrinen eli voi muuttaa sukupuoltaan koiraasta naaraaksi. Nooanarkkia sukelletaan ja kalastetaan ravinnoksi. ==Lähteet== Luokka:Arkkisimpukat
Hangon Rintamamuseo

Hangon Rintamamuseo () on Hangon rintamaan liittyvä jatkosodasta kertova museo. Museon takaa alkaa Sotapolku, mihin sisältyy työläisten ja talonpoikien puna-armeijan tekemiä linnoitteita Moskovan rauhan jälkeiseltä välirauhan ajalta. Museon tykkihallissa on kymmenen jatkosodan aikaista kenttätykkiä. Museossa on kahvila ja museokauppa. ==Museokuvia== 6inch_BL_gun_Lappohja_3.jpg| Kuuden tuuman brittiläinen kenttäkanuuna Bofors_40_mm_Lappohja.jpg| 40 mm:n ruotsalainen Bofors-ilmatorjuntakanuuna Helvar_military_radio.JPG|Helvarin valmistama kenttäradio kuulopuhelimella == Lähteet == Luokka:Hangon museot Luokka:Suomen sotahistorialliset museot
Bekobod

Bekobod () on teollisuuskaupunki Taškentin alueella Uzbekistanissa. Se sijaitsee Syrdarjajoen varrella lähellä Tadžikistanin rajaa 189 kilometriä Taškentista etelään. Kaupungissa oli 104 300 asukasta vuonna 2024. Keinokastellun Dalvarzinin aavikon eteläpuolella sijaitseva kaupunki on idässä ja etelässä vuorten ympäröimä. Sen ilmasto on mannermainen. Heinäkuun keskilämpötila on 28–30 ja tammikuun –2 – –3 astetta. Vuotuinen sademäärä on yli 300 millimetriä. Lähistöltä saavat alkunsa Dalvarzinin ja Doʻstlikin kanavat. Vuonna 1954 perustettu kaupunki on saanut alkunsa vuonna 1944 toimintansa aloittaneesta terästehtaasta. Sen nimenä oli vuoteen 1964 saakka Begovat. Kaupungissa on myös rakennus- ja elintarviketeollisuutta. Sen lähellä sijaitsee vuonna 1943 rakennettu Farhodin vesivoimalaitos. ==Lähteet== Luokka:Taškentin alue Luokka:Uzbekistanin kaupungit
Päivi Mäkinen

Päivi Mäkinen (s. 29. helmikuuta 1960 Nisula ) on suomalainen näyttelijä ja laulaja. Mäkinen on työskennellyt näyttelijänä monissa suomalaisissa laitosteattereissa, kuten Jyväskylän kaupunginteatterisssa ja Tampereen Työväen Teatterissa. Hän on näytellyt useissa televisiosarjoissa ja antanut äänensä lastenohjelmiin ja dokumenttielokuviin. Lisäksi Mäkinen on toiminut ohjaajana, viihdealan kouluttajana sekä sirkustirehtöörinä. 1990-luvulla Päivi Mäkinen tuli tunnetuksi laulaessaan yhdessä Mökö-koiransa kanssa. Mäkinen on esittänyt ja levyttänyt Edith Piafin lauluja. Mäkinen osallistui vuoden 1994 Syksyn sävel-kilpailuun laululla Ihana maailma ja sijoittui viidennelle sijalle. Vuonna 2013 Päivi Mäkinen esiintyi Jenni Toivoniemen kansainvälisesti palkitussa lyhytelokuvassa Treffit. == Filmografia == === Elokuvat === Vuosi Elokuva / TV-elokuva Rooli 2012 Treffit Lissu 2014 Back to Business Kiia === Televisiosarjat === Vuosi Televisiosarja Rooli 1992 Luonnonmukainen rakastaja kesäteatterin näyttelijä 1993 Huomenna kaikki on paremmin Mallimamma 2001 Kotikatu asiakas bensiksellä 2015 Roba nainen autokolarissa == Diskografia == * Rakkaudesta elämään (Ohjelmanaiset Oy, 1993) - Päivi Mäkinen & Mökö * Edith Piaf (SNAP Production, 1995) ==Lähteet== Luokka:Suomalaiset laulajat Luokka:Suomalaiset näyttelijät Luokka:Vuonna 1960 syntyneet Luokka:Elävät henkilöt
Kuulopuhelin

Kuulopuhelin on sotilaskäytössä olevien kenttäpuhelinten, kenttäradioiden ja radiopuhelinten käyttäjän kädessä pidettävästä mikrofoni-kaiutin -yhdistelmästä käytetty nimitys. Nykykielellä sitä kutsutaan kuulokkeeksi eli luuriksi. Tiedosto:PRC-latrun-exhibition-1.jpg|AN/PRC-77n kuulopuhelin pöydällä. Tiedosto:Helvar_military_radio.JPG|Helvarin valmistama kenttäradio kuulopuhelimella. == Lähteet == Luokka:Kenttäpuhelin Luokka:Kenttäradiot
Hossein Amir-Abdollahian

Hossein Amir-Abdollahian (; 23. huhtikuuta 1964 – 19. toukokuuta 2024) oli iranilainen poliitikko ja diplomaatti, joka toimi Iranin ulkoministerinä vuodesta 2021 aina kuolemaansa asti. Hän oli aiemmin arabien ja afrikkalaisten asioiden varaulkoministeri vuosina 2011–2016. Hän kuoli helikopterionnettomuudessa yhdessä Iranin presidentin Ebrahim Raisin kanssa. ==Lähteet== Luokka:Iranin ulkoministerit Luokka:Lento-onnettomuudessa kuolleet Luokka:Vuonna 1964 syntyneet Luokka:Vuonna 2024 kuolleet
Mob Entertainment

Mob Entertainment on videopelien kehittämiseen ja julkaisuun keskittynyt yritys. Sen tunnetuin peli on Poppy Playtime. Yrityksen perustivat Seth ja Zach Belanger ja sen nykyinen toimitusjohtaja on Zach Belanger. == Tuotteet == === Pelit === * Poppy Playtime-pelisarja ** Luvut 1–4 ** Spin-offit: *** Project: Playtime (12.12.2022) *** Poppy Playtime: Forever (29.2.2024) === Muut === * Kirja Poppy Playtime: Orientation Notebook * Single Sleep Well == Lähteet == == Aiheesta muualla == * Poppy Playtimen kotisivut * Mob Entertainment Youtubessa * Mob Entertainment Twitterissä * Mob Entertainment Instagramissa * Mob Entertainment Facebookissa * Mob Entertainmentin Discord- palvelin * Mob Entertainment TikTokissa * Mob Entertainment LinkedInissä Luokka:Pelitalot
Aarschot

Aarschot on kaupunki Flanderin Brabantissa Belgiassa. Siellä oli vuonna 2018 noin 30 000 asukasta.Asukasluku fgov.be Sen tunnuslause on "Hagelandin helmi", sillä se on sijainniltaan erityisen kaunis ja sillä on kiinnostava historia. Siellä käytiin ensimmäisen maailmansodan aikana Aarschotin taistelu. Saksalaisten eversti ammuttiin epäselvässä tilanteessa, kaupunkilaisten mielestä saksalaiset itse ampuivat hänet tyytymättöminä häneen. Saksalaiset teloittivat 75 kaupunkilaista. Saksalaiset pitivät kaupungin pormestaria vastuullisena teosta, ja hänet ja hänen poikansa ja 20 muuta ammuttiin vähän myöhemmin. Paikalle rakennettiin muistokappeli, Pyhän Rochuksen kappeli. Kaupungissa vielä olleet naiset ja lapset ajettiin pois ja kaupunki autioitui.Aarschot. Martyr Cities == Lähteet == Luokka:Belgian kaupungit